Къэбэрдей-Балъкъэрым и Iэтащхьэр хэтащ Кавказ Ищхъэрэм и цIыхубэ хъыбарегъащIэ IуэхущIапIэхэм я VI зэIущIэм
Грознэ къалэм щекIуэкIащ Кавказ Ищхъэрэм и цIыхубэ хъыбарегъащIэ IуэхущIапIэхэм я VI зэIущIэр. Абы хэтащ икIи къыщыпсэлъащ КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек.
8 УФ-м и Президентым и полномочнэ лIыкIуэу Кавказ Ищхъэрэ федеральнэ округым щыIэ Матовников Александр, УФ-м Кавказ Ищхъэрэм и IуэхухэмкIэ и министр Чеботарёв Сергей, ди гъунэгъу щIыналъэхэм я Iэтащхьэхэм ящIыгъуу Къэбэрдей-Балъкъэрым и УнафэщIыр еплъащ Кавказ Ищхъэрэ федеральнэ округым и субъектхэм ягъэхьэзыра экспозицэхэм, хъыбарегъащIэ технологиехэм я лъэныкъуэкIэ абыхэм яIэ ехъулIэныгъэхэм.
Мы зэIущIэм и мыхьэнэр зэрыиныр къыщагъэлъэгъуащ а махуэм екIуэкIа пленар сессием. Абы тегъэчыныхьауэ щытепсэлъыхьащ иджырей лъэхъэнэм цIыхубэ хъыбарегъащIэ IуэхущIапIэхэм зэфIагъэкIхэм. КIуэкIуэ Казбек и псалъэм къыщыхигъэщхьэхукIащ мыпхуэдэ зэхыхьэр иджыпсту округым щекIуэкI зэхъуэкIыныгъэфIхэр къэгъэлъэгъуэнымкIэ, абыхэм къэралым ис псори щыгъуазэ щIынымкIэ сэбэп зэрыхъунур.
КъБР-м и Iэтащхьэмрэ Правительствэмрэ я пресс-IуэхущIапIэ.
